Waray-Waray News: Pag-ursa han kanan nasud stock exhange tinambungan ni PGMA
ni Alice Nicart
Manila (20 June) -- Tinambungan ni PGMA kakulop an pag suratan hin maabot 3.13 billon nga shares of stock han Alliance Global Group Incorporated o AGGI, nga nakantidad naman hin dise-7 bilyones han Philippine Stock Exhange, ha syudad han makati nga daw in nag resulta han paghitaas han record han Philippine stock.
Ha pagtatapos han palitay han stocks kakulop, biente-9 daw nga company composite index in inumento han ira pontos.
Idinugang pa han report nga an AGGI nga kompanya nga may pinaka dako nga nahi tala nga record ha stock market in daw kakulop la bumalik ha palitay han stocks matapos ine ma suspended niyan han hunyo han una nga tuig.
Sumala pa daw han presidente han AGGI, nga hi Kingson Sian, an iya kompanya in nagtikang hin usa la nga produkto ug yana aada na ine hin usa nga dako nga kompanya hin lain-lain nga produkto ug iya daw ine kinita tungod han padayon nga paniguro han goberno nga mapa uswag an stock market.
Idinugang pa han report nga dako pa iton posibilidad nga umursa pa hin mas dako nga level an stocks ha dire maiha nga panahon tungod han paborable nga mga natatabo ha natad ha ekonomiya.
Gintagan doon ni Sian nga an mag-upay nga panhitabo ha nasud ha dire pala maiha ha partikular an mga reporma han ekonomiya ug an makusog nga balyuay han piso ug dolyar an nakabulig han pag ig- ganyar han mga inbestor nganhi ha aton.
An AGGI an tagma ngulo hin mga negosyo hin real estate nga gintatag iyahan ni andrew tan han megaworld corporation upod na dinhe an hura nga pwesto han mcdonald’s ug emperador. (PIA-Eastern Samar) [top]
war_Latn fon_Latn war_Latn war_Latn war_Latn war_Latn war_Latn war_Latn war_Latn